Nafa­rro­a­ko Par­la­men­tu­ko Ele­du­nen Ba­­­­­tza­rrak, 2019ko azaroaren 18an egin­da­ko bil­ku­ran, ondo­ko adi­e­raz­pe­na one­­­­­tsi zuen:

“1. Nafarroako Parlamentuak eta Foru Komunitateko toki entitateek gertakari haien 40. urteurrena ospa­tzen dute munta historikoko lorpen­tzat harturik, zeinean nafar gizarteak apustu egin bai­tzuen demokraziaren, gure autogobernuaren eta gure erakunde- eta eskumen-araubidearen alde.

2. Nafarroako Parlamentuak bere esker ona adierazi nahi die Foru Parlamentuaren I. legegin­tzaldia 1979ko apirileko hauteskunde-deialdiaren emai­tza gisa osatu zuten foru parlamentariei. Legegin­tzaldi hartan, Legebil­tzarra bitarteko bat izan zen garai hartako gizartea kezka­tzen zuten ideiak eta proiektuak proiekta­tzeko, bai eta gune ere Foru Komunitatearen gaur egungo instituzionalizaziorako testuez luze eta zabal eztabaida­tzeko.

3. Nafarroako Parlamentuak halaber azpimarratu nahi du lehenbiziko toki korporazio demokratiko haien zeregina, elkarbizi­tza- eta garapen-garai berri bat ireki bai­tzuten nork bere komunitatean, uste oso­tzat oinarri hartuta toki erakunde politikoak fun­tsezko elementua direla haien zerbi­tzu-konpromisoaren xede diren per­tsonen ongizate indibidual eta sozialerako. Gaur egun goza­tzen dugun gizarte-kohesioaren eta bizi­tza-mailaren parte handi batek garai historiko hartan izan zuen bere ernamuina.

4. Nafarroako Parlamentuak bere esker ona halaber adierazi nahi die erakunde honen berrogei urte hauetan parte hartu duten foru parlamentariei. Berrogei urte hauetan zehar, nafar Legebil­tzarrak ekarpena egin du nafar herriaren borondatea ordezka­tzeko, hauteskunde ezberdinetara aurkeztu eta haietan ordezkari­tza lortu duten aukera politiko ezberdinen bitartez, foru komunitate gisa garapen-maila altua erdieste aldera. Esker on hori halaber helarazi nahi die 1979an hasitako langin­tzari jarraipena eman eta gure herri eta hirietako bizi­tza eraldatu duten milaka alkate eta zinego­tziei.

5. Nafarroako Parlamentuak, nafar gizartearen subiranotasunaren ordezkari­tza-organoa den aldetik, eta toki entitateek, beren zerbi­tzuaren jomuga diren per­tsonekiko hurbiltasunak daukan balioan oinarriturik, aldarrika­tzen dute beren borondatea dela nafar herritarren eskaerei eran­tzuten segi­tzea, gure autogobernua defenda­tzea eta elkarrizketa-, toleran­tzia- eta akordio-gune izaten segi­tzea, non tokia izanen baitute nafar herritarren eskaera zilegi guztiek”. (10-19/DEC-00075).

Iruñean, 2019ko azaroaren 18an

Lehendakaria: Unai Hualde Iglesias